Rikunarita-ORG/Wikinium huggingface dataset:
# Québec (Stad)

| Québec |
| --- |
|  |
| Vue op d'Stad |
|  |
| An anere Sproochen |
fr: Québec |
| Land |
Kanada |
| Vewaltungseenheet |
Provënz Québec Capitale-Nationale Agglomeration Québec |
| Awunner |
531 902 |
|   |
2016 |
| Fläch |
454.1 |
| Héicht |
± 16 |
| Koordinaten | 45° ’ ’’ N       73° ’ ’’ W |
| Telefonszon |
418 |
| Websäit |
www.ville.quebec.qc.ca/ |
|  |
|  |
|  |

**Québec**, resp. **Quebec**; dacks als *Ville de Québec* oder *Quebec City* ernimmt, fir et vun der Provënz Québec z'ënnerscheeden, ass eng Groussstad am Oste vu Kanada, an d'Haaptstad vun der schonn ernimmter Provënz Québec. Se läit um nërdlechen Uwenner vum Fleuve Saint-Laurent, do, wou d'Rivière Saint-Charles dra leeft, a virum Estuaire vum Saint-Laurent-Floss.

Markant ass, wéi de Floss do méi enk gëtt (wouvun den Numm hierkënnt) an d'Colline de Québec, e ronn 100 Meter héije géien Héichplateau, wou den Zentrum vun der Stad drop ass.

## Geschicht

Ursprénglech hunn do Irokesen am Duerf *Stadacona* gewunnt. Den 3. Juli 1608 huet de Samuel de Champlain en Handelscomptoir do gegrënnt, aus deem sech no an no d'Stad entwéckelt huet. No enger Belagerung hunn d'Britte 1759 d'Stad kënne fir zeguttst vu Frankräich iwwerhuelen. 1867 gouf Québec eng vun de Provënzhaaptstied am neie kanadesche Staat. An der zweeter Hallschecht vum 19. Joerhonnert huet et seng Plaz als wichtegsten ekonomeschen Zentrum u Montréal missen ofginn. Am Verlaf vum 20. Joerhonnert goung et awer nees biergop mat Québec.

Architektonisch gëllt Québec als déi 'europäeschst' Stad an Nordamerika, mat Haiser an der Alstad (*Vieux-Québec*), déi bis an d'17. Joerhonnert zeréckginn. Am ieweschten Deel dovun ass nach eng Stadmauer an eng Zitadell erhalen; Québec ass haut déi eenzeg befestegt Stad an Amerika nërdlech vu Mexiko. 1985 huet d'UNESCO d'Altstadt an d'Befestegunge zum Weltierwen ernannt.

Mat 531.902 Awunner (2016) ass Québec déi zweetgréisst Stad an der Provënz an déi eeleftgréisst vu Kanada. 93,8 % vun der Bevëlkerung schwätze Franséisch. D'Metropolregioun Communauté métropolitaine de Québec, zu där och déi südlech geleeë Stad Lévis gehéiert, huet 812.205 Einwohner (2017). Ekonomesch ass den Tertiärsecteur dominant, also d'Déngschtleeschtungen, mat enger jett Administratiounen, déi do sinn. Och den Tourismus ass wichteg. D'Industrie ass op Recherche a Spëtzentechnologie ausgeriicht; d'Holzindustrie, déi fréier dominéiert huet, spillt haut kaum nach eng Roll.

## Um Spaweck

|  |  |
| --- | --- |
|  |  **Commons: Québec (Stad)** – Biller, Videoen oder Audiodateien |

## Referenzen
# Gambia

|  |  |
| --- | --- |
|  | Dëse **Geographiesartikel iwwer Afrika** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

|  |
| --- |
| **Republic of The Gambia Republik Gambia** |
|

|  |  |
| --- | --- |
|  |  |
|
Detailer | Detailer |

 |
| **National Devise**: *Progress, Peace, Prosperity* Fortschrëtt, Fridden, Wuelstand |
|  |
| **Offiziell Sprooch**: | Englesch |
| **Haaptstad**: | Banjul |
|  |
| **Staatsform:** | Republik |
|  • President: | President Adama Barrow |
|  |
| **Fläch:** | 11.300 km² |
|  |
| **Bevëlkerung:** | 2.092.731 (geschat; Juli 2018) |
|  • Bevëlkerungsdicht: | 151,68/km² |
|  |
| **Onofhängegkeet:** | 18. Februar 1965 vu Groussbritannien |
| **Nationalfeierdag:** | 18. Februar (*Independence Day*) |
| **Nationalhymn:** | *For The Gambia Our Homeland* |
| **Wärung:** | Dalasi |
| **Zäitzon:** | UTC +0 |
| **Internet TLD:** | .gm |
| **InternationalenTelefonsprefix**: | +220 |
|  |

**Gambia** (offiziell d'*Republik Gambia*; op Englesch *Republic of the Gambia*) ass e Staat a Westafrika.

## Geographie

Gambia läit a Westafrika. Et huet eng 80 Kilometer laang Küst um nordatlanteschen Ozean a grenzt un nëmmen een anere Staat, de Senegal, dee mat Ausnam vun der Küst ganz ronderëm läit a mat deem en eng Grenz vu 749 Kilometer deelt.

Topographesch gesinn ass de Gambia zimmlech platt. Et besteet aus dem Plateau mam Gambiafloss, dee sech vun Oste bis Westen duerch dat ganzt Land zitt, an den héchste Punkt am Land läit nëmmen 53 Meter iwwer dem Mieresspigel. D'Duerchschnëttshéicht vum Land läit bei 34 Meter iwwer dem Mieresspigel.

Mat enger Fläch vun 11.300 Quadratkilometer, dovun enger Landfläch vun 10.120 Quadratkilometer, ass Gambia ongeféier véiermol sou grouss wéi Lëtzebuerg. Et ass flächeméisseg dee klengste Staat um afrikanesche Kontinent. Nëmmen d'afrikanesch Inselstaate sinn nach méi kleng.

D'Klima ass tropesch mat enger Reenzäit tëscht Juni an November a méi enger killer Dréchenzäit vun November bis Mee.

## Bevëlkerung

Mat enger Bevëlkerung, déi 2018 op 2,1 Milliounen Awunner geschat gouf, ass Gambia dat 148. meeschtbevëlkert Land op der Welt.

34% vun den Awunner si Mandinka a Jahanka, 22% si Fulani, Tukulur oder Lorobo, 13% si Wolof an 11% si Jola oder Karoninka.

D'offiziell Verwaltungssprooch ass Englesch, mä déi meeschtgeschwate Sprooche si Mandinka, Wolof, Fula an eng Rëtsch aner lokal Sproochen.

Wéi och am Nopeschland Senegal ass d'Majoritéit vun de Gambier Moslemen (méi wéi 90%).

## Illustratiounen

* E Bazar zu Banjul
* Eng Moschee zu Banjul
* Vue op d'Haaptstad
* 100 Dalasi

## Um Spaweck

|  |  |
| --- | --- |
|  |  **Commons: Gambia** – Biller, Videoen oder Audiodateien |

* Offiziell Websäit vu Gambia
* Allgemeng Informatiounen iwwer Gambia
* Websäit vun der lëtzebuergescher Représentation permanente vun der Union africaine zu Addis Abeba

## Referenzen an Notten